CELEX: 32005D0764
Language: lt
Date: 1130457600000
Title: 2005/764/EB: 2005 m. spalio 28 d. Komisijos sprendimas, iš dalies keičiantis Sprendimą 93/52/EEB paskelbiant, kad Groseto provincijoje Toskanos regione Italijoje nėra nustatyta galvijų bruceliozė (B. melitensis), ir Sprendimą 2003/467/EB paskelbiant, kad Prancūzijoje nėra nustatyta galvijų bruceliozė (pranešta dokumentu Nr. C(2005) 4187)   (Tekstas svarbus EEE)

29.10.2005   
            
            
               LT
            
            
               Europos Sąjungos oficialusis leidinys
            
            
               L 288/56
            
         KOMISIJOS SPRENDIMAS
   2005 m. spalio 28 d.
   iš dalies keičiantis Sprendimą 93/52/EEB paskelbiant, kad Groseto provincijoje Toskanos regione Italijoje nėra nustatyta galvijų bruceliozė (B. melitensis), ir Sprendimą 2003/467/EB paskelbiant, kad Prancūzijoje nėra nustatyta galvijų bruceliozė
   (pranešta dokumentu Nr. C(2005) 4187)
   (Tekstas svarbus EEE)
   (2005/764/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, darančių įtaką Bendrijos vidaus prekybai galvijais ir kiaulėmis (1), ypač į jos A priedo II skyriaus 7 dalį,
   atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (2), ypač į jos A priedo 1 skyriaus II punktą,
   kadangi:
   
               (1)
            
            
               1992 m. gruodžio 21 d. Komisijos sprendime 93/52/EEB, nustatančiame, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiantis oficialiai bruceliozės neapimtos valstybės narės arba regiono statusą (3), išvardijami valstybių narių regionai, kurie pagal Direktyvą 91/68/EEB yra pripažinti kaip valstybių narių regionai, kuriuose bruceliozė (B. melitensis) oficialiai nenustatyta.
            
         
               (2)
            
            
               Groseto provincijoje Toskanos regione mažiausiai 99,8 % avių arba ožkų ūkių yra laikomi oficialiai bruceliozės neapimtais ūkiais. Be to, šioje provincijoje buvo imtasi priemonių, siekiant laikytis kitų sąlygų, nustatytų Direktyvoje 91/68/EEB dėl atsitiktinių patikrinimų, kurie turi būti atlikti po pripažinimo, kad minėtose provincijose bruceliozė nenustatyta.
            
         
               (3)
            
            
               Todėl reikėtų pripažinti, kad Groseto provincijoje Toskanos regione bruceliozė (B. melitensis) avių ir ožkų ūkiuose oficialiai nenustatyta.
            
         
               (4)
            
            
               Valstybių narių regionų, kuriuose nebuvo nustatytos galvijų tuberkuliozė, bruceliozė ir enzootinė galvijų leukozė, sąrašai išdėstyti 2003 m. birželio 23 d. Komisijos sprendime 2003/467/EB, nustatančiame tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (4).
            
         
               (5)
            
            
               Įvertinus Prancūzijos Komisijai pateiktus dokumentus, kuriais įrodoma, kad laikomasi visų Direktyvoje 64/432/EEB numatytų sąlygų dėl nenustatytos galvijų bruceliozės, turi būti paskelbta, jog visoje šioje valstybėje narėje galvijų bruceliozė oficialiai nenustatyta.
            
         
               (6)
            
            
               Todėl reikėtų atitinkamai iš dalies pakeisti Sprendimus 93/52/EEB ir 2003/467/EB.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 93/52/EEB II priedas iš dalies keičiamas pagal šio sprendimo I priedą.
   2 straipsnis
   Sprendimo 2003/467/EB II priedas iš dalies keičiamas pagal šio sprendimo II priedą.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. spalio 28 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL 121, 1964 7 29, p. 1977/64. Direktyva su paskutiniais pakeitimais, padarytais Reglamentu (EB) Nr. 21/2005 (OL L 5, 2005 1 9, p. 8).
   
      (2)  OL L 46, 1991 2 19, p. 19. Direktyva su paskutiniais pakeitimais, padarytais Komisijos sprendimu 2004/554/EB (OL L 248, 2004 7 22, p. 1).
   
      (3)  OL L 13, 1993 1 21, p. 14. Sprendimas su paskutiniais pakeitimais, padarytais Sprendimu 2005/604/EB (OL L 206, 2005 8 9, p. 12).
   
      (4)  OL L 156, 2003 6 25, p. 74. Sprendimas su paskutiniais pakeitimais, padarytais Sprendimu 2005/604/EB.
   
      I PRIEDAS
      Sprendimo 93/52/EEB II priedas pakeičiamas taip:
      
         
            „II PRIEDAS
            Prancūzijoje:
            
                         
                     
                     
                        Departamentai:
                        Ena, Enas, Aljė, Ardešas, Ardėnai, Obas, Averonas, Kantalis, Šaranta, Pajūrio Šaranta, Šeras, Korezas, Kot d’Oras, Kot d’Armoras, Krezas, Deux-Sèvres, Dordonė, Du, Esonas, Eras, Eras ir Luara, Finisteras, Žeras, Žironda, Ho de Senas, Ho Luara, Ho Vienas, Ilis ir Vilenas, Endras, Endras ir Luara, Žiura, Luaras ir Šeras, Luaras, Loire-Atlantique, Luarė, Lo ir Garona, Lo, Lozère, Menas ir Luara, Manche, Marna, Mayenne, Morbihanas, Nievras, Nord, Uaza, Ornas, Pa de Kalė, Piui de Domas, Rona, Ho Sona, Sona ir Luara, Sartas, Pajūrio Sena, Sena Sen Deni, Belforo teritorija, Marnos Slėnis, Uazos Slėnis, Vandėja, Vienas, Jonas, Yvelines, Paryžius, Vogėzai.
                     
                  Italijoje:
            
                        —
                     
                     
                        Lacijaus regionas: Riečio, Viterbo provincijos,
                     
                  
                        —
                     
                     
                        Lombardijos regionas: Bergamo, Brešos, Komo, Kremonos, Leko, Lodžio, Mantujos, Milano, Pavijos, Sondrio, Varezės provincijos,
                     
                  
                        —
                     
                     
                        Markės regionas: Ankonos, Askoli Pičeno, Mačeratos, Pezaro, Urbino provincijos,
                     
                  
                        —
                     
                     
                        Pjemonte regionas: Alesandrijos, Asčio, Bielos, Kuneo, Novaros, Turino, Verbanijos, Verčelių provincijos,
                     
                  
                        —
                     
                     
                        Sardinijos regionas: Kaljario, Nuoro, Oristano, Sasario provincijos,
                     
                  
                        —
                     
                     
                        Trentino Alto Adidžės regionas: Bolcano, Trento provincijos,
                     
                  
                        —
                     
                     
                        Toskanos regionas: Areco, Florencijos, Groseto, Livorno, Lukos, Masa-Kararos, Pizos, Pistojos, Prato, Sienos provincijos,
                     
                  
                        —
                     
                     
                        Umbrijos regionas: Perudžos, Ternio provincijos.
                     
                  Portugalijoje:
            
                         
                     
                     
                        Azorų salų autonominis regionas.
                     
                  Ispanijoje:
            
                         
                     
                     
                        Kanarų salų autonominis regionas: Santa Kruz de Tenerifė ir Las Palmas provincijos.“.
                     
                  
      
   
   
      II PRIEDAS
      Sprendimo 2003/467/EB II priedo 1 skyrius pakeičiamas taip:
      
         „1 SKYRIUS
         VALSTYBĖS NARĖS, KURIOSE BRUCELIOZĖ OFICIALIAI NENUSTATYTA
         
                     ISO kodas
                  
                  
                     Valstybė narė
                  
               
                     BE
                  
                  
                     Belgija
                  
               
                     CZ
                  
                  
                     Čekija
                  
               
                     DK
                  
                  
                     Danija
                  
               
                     DE
                  
                  
                     Vokietija
                  
               
                     FR
                  
                  
                     Prancūzija
                  
               
                     LU
                  
                  
                     Liuksemburgas
                  
               
                     NL
                  
                  
                     Nyderlandai
                  
               
                     AT
                  
                  
                     Austrija
                  
               
                     SK
                  
                  
                     Slovakija
                  
               
                     FI
                  
                  
                     Suomija
                  
               
                     SE
                  
                  
                     Švedija“